ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића Црног број 44

Место:Обреновац

Број: 105-E.03.01-549197/10-2018

24.12.2018.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1196/2018 (1821/2018) за набавку радова „Интервентна поправка ватросталних конструкција у ванремонтном периоду ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У оквиру дела Квалитет, обавезе и пенали у конкурсној документацији захтеван је „Критеријум прихватљивости“: 1. по основу температуре не сме да буде више од 60°C (а на главама рк уз котао у инцидентним случајевима 70-90°C, као и на металним деловима); 2. oдступања елемената ±2%.

Са друге стране, у оквиру саме техничке спецификације, конкретно спецификације материјала је захтевана топлотна проводност.

Скрећемо пажњу да су ова два захтева из конкурсне документације условљена један другим, па је нејасно како наручилац захтева одређену топлотну проводност материјала а истовремено захтева температуру која не сме да буде више од 60°C (а на главама рк уз котао у инцидентним случајевима 70-90°C, као и на металним деловима).

Дакле, неопходно је усагласити ове делове конкурсне документације. Уколико се захтева одређена топлотна проводност, тада наручилац не би требало да наводи и тачну температуру на плашту и главама рк уз котао.

Молимо Наручиоца да се изјасни који му је услов меродаван „температура не сме да буде виша од 60°C (а на главама рк уз котао у инцидентним случајевима 70-90°C, као и на металним деловима)“ или „захтевана топлотна проводност“.

**OДГOВOР 1:**

Меродаван и најважнији је услов да температура на плашту не сме да буде виша од 60°C (а на главама реци канала уз котао у инцидентним случајевима 70 – 90°C, као и на металним деловима).

У складу са тим Наручилац ће изменити конкурсну документацију.

**ПИТАЊЕ 2:**

У конкурсној документацији, у делу 3.7.1. „Техничка документација која се доставља као саставни део понуде“, захтевани су Извештаји о испитивању понуђеног материјала, од независне акредитоване институције РС или неке друге стране акредитоване институције, преведен на српски језик код овлашћеног преводиоца, не старији од пет година.

Будући да није јасно наведено на које се ватросталне елементе односе захтевани извештаји, молимо наручиоца да појасни конкурсну документацију, те да јасно наведе који ватростални елементи су обухваћени траженим извештајима. Наведено појашњење је наочито важно, јер су тражени извештаји један од обавезних саставних делова понуде од којих зависи прихватљивост исте.

Мишљења смо да је неопходно додатно појаснити конкурсну документацију, како би иста била у складу са одредбама чл. 61. став 1. и 76. став 6. ЗЈН.

**OДГOВOР 2:**

Извештаји о испитивању материјала су тражени за термоизолационе бетоне и опеке. Ту спадају материјали из спецификације под редним бројем 1, 2, 3, 4, 8 и 9. За остале материјале наручилац није тражио извештаје о испитивању.

 КОМИСИЈА